ຜູ້ນຳຝ່າຍຄ້ານມຽນມາ ຂໍການສະໜັບສະໜຸນ ຈາກສະຫະລັດ
ທ່ານນາງອອງຊານຊູຈີ ຂໍໃຫ້ສະຫະລັດ ສະໜັບສະໜຸນ ການຕັ້ງກຳມາທິການ ສືບສວນນາໆຊາດ
ຜູ້ນຳພັກຝ່າຍຄ້ານຂອງມຽນມາທ່ານນາງອອງຊານຊູຈີ ກ່າວຕໍ່ບັນດາສະມາຊິກລັດຖະສະພາ ສະຫະລັດວ່າ ມະຕິຂອງສະພາສິດທິມະນຸດອົງການສະຫະປະຊາຊາດທີ່ໄດ້ຮັບຜ່ານໃນຕົ້ນປີ ນີ້ແມ່ນເປັນທິດທາງນຳພາທີ່ດີສຳລັບມຽນມາຈະທຳການເຄື່ອນໄຫວແບບໃດໄປສູ່ປະຊາທິປະ ໄຕນັ້ນ ໃນການໃຫ້ຄວາມເຫັນຜ່ານທາງວີດີໂອເທັບ ຕໍ່ອະນຸກຳມະການກິດຈະການເອເຊຍປາຊີຟິກ ຂອງສະພາຕໍ່າສະຫະລັດໃນມື້ວັນພຸດວານນີ້ ທ່ານນາງອອງຊານ ຊູຈີຜູ້ທີ່ໄດ້ຮັບລາງວັນໂນ ແບລຂະແໜງສັນຕິພາບກ່າວວ່າ ມະຕິສະບັບນີ້ ຮຽກຮ້ອງໃຫ້ລັດຖະບານມຽນມາອຳນວຍ ໃຫ້ມີອິດສະຫຼະພາບຂອງປະຊາຊົນພົນລະເມືອງເພີ່ມຂຶ້ນປ່ອຍພວກນັກໂທດການເມືອງແລະ ດຳເນີນງານໄປສູ່ການສ້າງຄວາມປອງດອງຊາດທາງດ້ານການເມືອງ ທ່ານນາງກ່າວຕື່ມວ່າ ການປະຕິບັດຕາມມະຕິດັ່ງກ່າວນີ້ຈະນຳພາໄປສູ່ການເປັນປະຊາທິ ປະໄຕທີ່ແທ້ຈິງ ທ່ານນາງໄດ້ຮຽກຮ້ອງໃຫ້ລັດຖະສະພາສະຫະລັດ ຊຸກຍູ້ໃຫ້ມີການສ້າງຕັ້ງ ຄະນະກຳມາທິ ການນາໆຊາດຂຶ້ນເພື່ອສືບສວນກ່ຽວກັບການລ່ວງລະເມີດສິດທິມະນຸດ ຢູ່ໃນມຽນມາໂດຍ ເວົ້າວ່າ ຄະນະກຳມະການດັ່ງກ່າວນີ້ຈະບໍ່ແມ່ນສານແຕ່ຈະເປັນຊ່ອງທາງເພື່ອໃຫ້ເປັນທີ່ແນ່ ໃຈວ່າການລ່ວງລະເມີດບໍ່ໄດ້ເກີດຂຶ້ນ ການໃຫ້ທັດສະນະຄວາມເຫັນຂອງທ່ານນາງ ແມ່ນພາກສ່ວນນຶ່ງ ຂອງການຮັບຟັງຄຳໃຫ້ ການກ່ຽວກັບການເລືອກຕັ້ງໃນເດືອນພະຈິກປີກາຍນີ້ ຊຶ່ງເປັນການເລືອກຕັ້ງເທື່ອທຳອິດ ໃນຮອບ 20 ປີຂອງມຽນມາ ນາໆຊາດທີ່ຕຳໜິຕິຕຽນມຽນມາກ່າວວ່າການເລືອກຕັ້ງທີ່ ວ່ານີ້ເປັນພຽງການເສີມສ້າງຄວາມເຂັ້ມແຂງ ໃຫ້ແກ່ກຳອຳນາດຂອງພວກທະຫານໃນເມື່ອ ວ່າ ພັກທີ່ໄດ້ຮັບການສະໜັບສະໜຸນຈາກພວກເປັນພັກທີ່ໄດ້ຮັບບ່ອນນັ່ງເກືອບທັງໝົດຢູ່ ໃນສະພາແຫ່ງຊາດ